Det første man hører om det kirkelige Hafslo i skriftlige kilder stammer et gavebrev til kannikene ved Bergen domkirke, datert 29. april i 1271, hvor presten nevnes i forbindelse med signeringen. Kirken omtales også direkte i Bergens Kalvskinn som «kirkian j hafslo» (1360) og indirekte under Hillestad i Aslak Bolts jordebok (1432). Lorentz Dietrichson hevdet at kirken ble revet i 1875, og at da stod bare reisningen og vestveggen igjen. Årstallet kan imidlertid være feil, for flere andre kilder hevder at kirken først ble revet på våren i 1878.